Diari Oficial de la Generalitat Valenciana


Sumari del DOGV 4071, del 24-08-2001 (2001/8407)

Informació pública del programa d'actuació integrada del sector industrial 2 de Massamagrell.
---------------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8407


Organisme emissor
:   Indeluba, SL

Tipus de document
:   Anunci

Informació pública del programa d'actuació integrada del sector industrial 2 de Massamagrell. [2001/Q8407]
  
La mercantil Indeluba, SL, ha formulat el programa d'actuació integrada del sector industrial 2 de Massamagrell, que inclou memòria del programa i documentació parcial del projecte d'urbanització, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que estableix l'article 48.1.c en relació amb l'article 46.3, ambdós de la llei esmentada, s'escau sotmetre aquest programa, amb tota la documentació annexa, a informació pública durant el termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret, i també altres alternatives tècniques de programa i, si escau, proposicions juridicoeconòmiques; tot això en els termes i condicions de l'esmentada llei 6/1994, a l'efecte de la qual qualsevol interessat podrà consultar l'expedient dipositat a la Notaria de la senyora Amparo Messana Salinas, situada a l'avinguda Major, número 34, de Massamagrell.
  
Igualment, es fa constar que qualsevol persona podrà comparéixer en aquesta notaria per a obtindre una còpia de l'acta de protocol·lització del projecte i els documents que s'hi acompanyen, o sol·licitar l'exhibició d'aquesta.
  
La documentació esmentada, com també l'expedient administratiu, es podran consultar a l'Ajuntament de Massamagrell els dies hàbils, en horari d'atenció al públic.
  
Les al·legacions pel que fa al programa que, si escau, es formulen, es presentaran davant l'Ajuntament de Massamagrell, al seu Registre General.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies hàbils indicat anteriorment. Durant aquest termini es podran formular les proposicions davant el Registre General de l'Ajuntament de Massamagrell.
  
Finalitzat aquest segon termini, el següent dia hàbil, excepte si és dissabte, en aquest cas caldrà entendre el dia hàbil immediatament posterior, tindrà lloc l'acte d'obertura de pliques a l'Ajuntament de Massamagrell. Durant els 10 dies següents al d'obertura de les pliques podran ser objecte de consulta y al·legacions totes les actuacions de l'expedient.
  
Expressament es fa constar que aquest anunci s'adreça, als efectes de compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals que en la relació emesa pel Centre de Gestió Cadastral el seu nom i/o domicili fiscal apareixen com desconegut, i que són els següents:
  
Parcel·la 45: Guillermo Bayarri López, domicili desconegut.
  
Parcel·la 48: Fco. Bonilla Martí, domicili desconegut.
  
Parcel·la 51: Remedios Ferrandis Chulvi, domicili desconegut.
  
Parcel·la 214: Blas Giner Esteve, domicili desconegut.
  
Parcel·la 6: José Martínez Balaguer, domicili desconegut.
  
Parcel·la 22: José Sanz Martín, domicili desconegut.
  
Parcel·la 37: societat mercantil Renaex, SA, domicili desconegut.
  
Parcel·la 34: Vicente Bolumar Bolumar, domicili desconegut.
  
Parcel·la 7451211: nom i domicili desconegut.
  
Parcel·la 7451205: nom desconegut, domicili: carrer de Roger de Llúria, número 24, València.